****

 **คณะผู้แทน สนช. เข้าร่วมประชุม AIPA Caucus ครั้งที่ ๗**

 **ณ เมืองเสียมราฐ ราชอาณาจักรกัมพูชา**

 วันที่ ๒๖ – ๓๐ กรกฎาคม ๕๘ พลอากาศเอก ชาลี จันทร์เรือง สมาชิกสภานิติบัญญัติแห่งชาติ ในฐานะหัวหน้าคณะผู้แทนสภานิติบัญญัติแห่งชาติ จะนำคณะผู้แทนสภานิติบัญญัติแห่งชาติ เข้าร่วมประชุม AIPA Caucus ครั้งที่ ๗ ณ เมืองเสียมราฐ ราชอาณาจักรกัมพูชา สำหรับการประชุม AIPA Caucus เป็นการประชุมในกรอบของสมัชชารัฐสภาอาเซียน (AIPA) โดยมีวัตถุประสงค์หลักในการร่วมกันทำให้มาตรการ ระเบียบข้อบังคับ หรือข้อกำหนดทางกฎหมายของประเทศสมาชิก เป็นไปในทิศทางเดียวกัน เพื่อนำไปสู่การสร้างความสอดคล้องทางกฎหมายของประเทศสมาชิก AIPA และยกระดับการทำงานร่วมกันระหว่าง AIPA กับ ASEAN โดยการประชุมครั้งนี้ ได้กำหนดหัวข้อการประชุมใน ๒ ประเด็นหลัก ได้แก่

 ๑. การติดตามข้อมติการประชุมใหญ่สมัชชารัฐสภาอาเซียน ครั้งที่ ๓๕

 ๒. การหารือในหัวข้อ “การท่องเที่ยวอาเซียน : การส่งเสริมการอนุรักษ์ธรรมชาติและ

การพัฒนาการท่องเที่ยวอย่างยั่งยืน"

 \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*